સોલ: ઉત્તર કોરિયા અને અમેરિકા વચ્ચે તંગદિલી ચરમસીમાએ પહોંચી ગઈ છે. બંને દેશ એક બીજાને સતત ધમકી આપી રહ્યા છે. તેના લીધે કોરિયાઈ પ્રાયદ્વીપમાં તણાવની સ્થિતિ વકરી રહી છે. બંને દેશ તરફથી સૈન્ય અભ્યાસ પણ શરૂ થઈ ગયો છે. જેમાં અમેરિકાએ ગઈકાલે બી-૧બી બોમ્બ વર્ષક વિમાન સૈન્ય અભ્યાસમાં સામેલ કરતા તણાવની સ્થિતિ વધુ તંગ બની છે. જ્યારે બીજી તરફ ઉત્તર કોરિયા પણ અમેરિકાને હવે ગંભીર પરિણામ ભોગવવાં રહે તેવી ધમકી આપી રહ્યું છે.